KLASA: 406-03/22-01/06

URBROJ: 2182-33-22-3

Murter, 29.07. 2022.

**POZIV ZA DOSTAVU PONUDA**

**PREDMET NABAVE: NABAVA UDŽBENIKA ZA UČENIKE OSNOVNE ŠKOLE MURTERSKI ŠKOJI**

**-JEDNOSTAVNA NABAVA-**

**Evidencijski broj nabave: 01/2022**

1. PODACI O NARUČITELJU NABAVE
	1. **Naručitelj:**

Osnovna škola Murterski škoji, Put škole 10, Murter

OIB: 60923577226

Tel. 022/435-260

web: http://os-murterski-skoji.skole.hr

e-mail: ured@os-murterski-skoji.skole.hr

Matični broj: 3019497

Odgovorna osoba naručitelja: Ivana Finka, prof., ravnateljica

* 1. **Osoba zadužena za komunikaciju s ponuditeljima:**

Mate Aras, tel. 022/435-260, e-mail: mate.aras@skole.hr

1. PODACI O PREDMETU NABAVE
	1. **Opis predmeta nabave:**

Predmet nabave su udžbenici sukladno Troškovniku.

* **Evidencijski broj nabave:** 01/2022
* **Vrsta postupka:** Jednostavna nabava – sukladno Pravilniku o provedbi postupaka jednostavne nabave u školi
* **Procijenjena vrijednost predmeta nabave ukupno iznosi 95.000,00 kn bez PDV-a**
* **Način realizacije nabave:** naručitelj će s odabranim gospodarskim subjektom sklopiti Ugovor o nabavi i isporuci udžbenika. Sukob interesa ne postoji ni s jednim subjektom.

**2.2. Specifikacija i količina predmeta nabave:**

 Sukladno troškovniku koji je je u excel formatu izradila ravnateljica

**2.3. Mjesto isporuke:**

OŠ Murterski škoji, Put škole 10, Murter

**2.4. Način i rok izvršenja ugovora:**

Udžbenici se dostavljaju razvrstani kao kompleti po učeniku po pojedinom razrednom odjeljenju.

Predmet nabave mora biti isporučen u zatvoreni prostor Škole do **31.08.2022. godine.**

Za slučaj kašnjenja s isporukom predmeta nabave, ugovorom o nabavi utvrdit će se

penali za svaki dan zakašnjenja u visini 0,5 % vrijednosti predmeta nabave po svakom danu zakašnjenja s tim da ukupan iznos penala ne može biti veći od 5 % od ukupno ugovorene vrijednosti predmeta nabave.

**2.5. Uvjeti i način plaćanja:**

Plaćanje se obavlja na žiro-račun ponuditelja po isporuci robe i ispostavljenom računu u roku 30 dana od ispostave računa.

**3. PODACI O PONUDI**

**3.1. Oblik, način izrade, sadržaj i način dostave ponude**

**3.1.1. Sadržaj ponude**

* **Ponudbeni list (koji se nalazi u Prilogu 1 ovog Poziva)**
* Ponuda se podnosi isključivo uz popunjavanje obrazca iz dokumentacije za nadmetanje (Prilog 1 ) koji moraju biti potpisani i ovjereni od strane ponuditelja.

 Ponuda mora biti tiskana ili pisana neizbrisivim otiskom i uvezena u cjelinu.

 Stranice ponude se označavaju rednim brojem stranica kroz ukupan broj stranica ponude.

 Ispravci u ponudi moraju biti izrađeni na način da su vidljivi ili dokazivi. Ispravci moraju, uz navod datuma, biti potvrđeni pravovaljanim potpisom i pečatom ovlaštene osobe ponuditelja.

 Ponude koje ne budu sukladne uvjetima naznačenim u ovim uputama neće se razmatrati, kao i nepravodobne i nepotpune ponude.

 Svaki ponuditelj može predati samo jednu ponudu za predmetnu nabavu.

**3.2. Način dostave ponude**

* ponudu je potrebno dostaviti u zatvorenoj omotnici s nazivom i adresom naručitelja, s nazivom i adresom ponuditelja, evidencijskim brojem nabave kojeg je Naručitelj dodijelio predmetnoj nabavi te naznakom predmeta nabave i naznakom „ne otvaraj“. Ako omotnica nije u skladu sa zahtjevima iz ovog Poziva, Naručitelj ne preuzima nikakvu odgovornost u slučaju gubitka ili preranog otvaranja ponude.
* ponudu je potrebno dostaviti do krajnjeg roka za dostavu i na adresu sve naznačeno u ovom pozivu. Ponuditelj može do isteka roka za dostavu ponuda svoju ponudu izmijeniti, dopuniti ili povući. Izmjena ili dopuna ponuda dostavlja se na isti način kao i ponuda uz naznaku na omotnici „Izmjena“ ili „Dopuna“. Ponuda se ne može mijenjati nakon isteka roka za dostavu. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.
* na vanjskom omotu mora biti oznaka sljedećeg izgleda:

**OSNOVNA ŠKOLA MURTERSKI ŠKOJI**

**Put škole 10**

**22242 MURTER**

**sa naznakom:**

**„Nabava udžbenika za učenike Osnovne škole Murterski škoji, Evidencijski broj nabave 01/2022 – ne otvaraj“**

**3.3.** **Dopustivost alternativnih ponuda**

Alternativne ponude nisu dopuštene

**3.4. Način izračuna cijene za predmet nabave, sadržaj cijene i način promjene cijene**

Cijena ponude mora biti izražena u kunama.

Cijena ponude piše se brojkama.

U cijenu ponude bez PDV-a uračunavaju se svi troškovi, prijevoz, i sl. koje iziskuje isporuka predmeta nabave. Ukoliko ponuditelj odobrava popust naručitelju, iskazat će ga zasebno i uključiti će ga u ukupnu cijenu ponude. Odobreni popust se može izraziti u postotku (%), u apsolutnom iznosu ili dr.

Ponuda se dostavlja sa cijenom izraženom bez PDV-a u koju su uračunati svi troškovi, uključujući prijevoz do mjesta isporuke i popust, sa posebno iskazanim PDV-om, te ukupnom cijenom ponude sa PDV-om.

Cijena ponude se izražava za cijeli predmet nabave za koji se daje ponuda.

 Ponuda se daje prema stavakama troškovnika.

**3.5. Rok valjanosti ponude**

 Ponuda je valjana najmanje 30 dana od dana otvaranja ponude. Naručitelj zadržava pravo poništiti postupak nabave u bilo kojem trenutku, odnosno ne odabrati niti jednu ponudu, bez ikakve obveze ili naknade prema ponuditeljima

**3.6. Kriterij odabira** je najniža cijena.

U slučaju da su dvije ili više ponuda jednako rangirane prema zadanom kriteriju, naručitelj će odabrati ponudu koja je zaprimljena ranije.

**3.7**. **Datum, vrijeme i mjesto dostave**

**Rok za dostavu ponuda je 04. 08. 2022. god. u 10,00 sati u Osnovnoj školi Murterski škoji, Put škole 10, Murter, osobno ili do toga dana dokumentacija mora biti poslana poštom preporučeno. Ponude moraju biti u zatvorenoj kuverti.**

Svaka pravodobno zaprimljena ponuda upisuje se u upisnik o zaprimanju te dobiva redni broj prema redoslijedu zaprimanja. Upisnik o zaprimanju ponuda sastavlja i potpisuje za to ovlaštena osoba naručitelja. Upisnik je sastavni dio Zapisnika o otvaranju ponuda.

Ako je dostavljena izmjena i/ili dopuna ponude, ponuda dobiva novi redni broj prema redoslijedu zaprimanja posljednje izmjene i/ili dopune te ponude. Ponuda se u tom slučaju smatra zaprimljenom u trenutku zaprimanja posljednje izmjene i/ili dopune.

Ponuda dostavljena nakon isteka roka za dostavu ponuda ne upisuje se u upisnik o zaprimanju ponuda, ali se evidentira kao zakašnjela ponuda, obilježava se kao zakašnjela te neotvorena vraća pošiljatelju bez odgode.

**3.8. Rok donošenja Obavijesti o odabiru najpovoljnije ponude ili obavijesti o poništenju** postupka jednostavne nabave je 10 dana od dana isteka roka za dostavu ponude.

Datum dostave Poziva: 29.07.2022. godine.

 Članovi povjerenstva.